বাংলাদেশ অসাম্প্রদায়িক চেতনায় বিশ্বাসী: স্বরাষ্ট্রমন্ত্রী
স্বরাষ্ট্রমন্ত্রী আসাদুজ্জামান খান কামাল বলেছেন, ‘বাংলাদেশের মানুষ অসাম্প্রদায়িক চেতনায় বিশ্বাসী। হিন্দু, বৌদ্ধ, খ্রিস্টান ও মুসলমানরা আলাদা ধর্মে বিশ্বাসী হলেও তারা মনেপ্রাণে বাঙালি। এই বাঙালিরা সানন্দে সব উৎসব পালন করে থাকে।’







রোববার সকালে রাজধানী উচ্চ বিদ্যালয় ও খামারবাড়ি কৃষিবিদ ইনস্টিটিউটে সরস্বতী পূজা মণ্ডপ পরিদর্শনে গিয়ে তিনি এসব কথা বলেন। 




তিনি বলেন, সরস্বতী পূজায় বিপুল জনসমাগম প্রমাণ করে বাংলাদেশের মানুষ অসাম্প্রদায়িক চেতনায় বিশ্বাসী। অসাম্প্রদায়িক চেতনায় উজ্জীবিত হয়ে এ দেশের মানুষ সব ধর্মের  উৎসবে স্বতঃস্ফূর্তভাবে অংশগ্রহন করে।
ভবিষতে শিক্ষার্থীরা অসাম্প্রদায়িক বাংলাদেশের নেতৃত্ব দিবে উল্লেখ করে স্বরাষ্ট্রমন্ত্রী বলেন, দেবী সরস্বতীর কাছে পূজা অর্চনা করে শিক্ষার্থীরা যেন সঠিক প্রজ্ঞা ও জ্ঞানের আলোতে বিকশিত হয়ে আগামীর সুন্দর ও অসাম্প্রদায়িক বাংলাদেশকে নেতৃত্ব দিতে পারে, আমরা সেই কামনা করি।

স্বরাষ্ট্রমন্ত্রী আসাদুজ্জামান খান কামাল বলেছেন, ‘বাংলাদেশের মানুষ অসাম্প্রদায়িক চেতনায় বিশ্বাসী। হিন্দু, বৌদ্ধ, খ্রিস্টান ও মুসলমানরা আলাদা ধর্মে বিশ্বাসী হলেও তারা মনেপ্রাণে বাঙালি। এই বাঙালিরা সানন্দে সব উৎসব পালন করে থাকে।’